Slaai van appel, sorbet en garnale | SARIE
’n Slaai vir ’n braai
Slim planne vir jou tafel
Slaai van appel, sorbet en garnale
Dis die perfekte somerslaai, want die appel se varsheid verfris jou palet.
• 8 Granny Smith-appels
• sap en skil van 3 suurlemoene
• 200 g (250 ml) suiker
• 60 ml olyfolie
• 1 rooi brandrissie, fyngekap
• 30 g slaaiblare van jou keuse
• 3 stingels seldery, gesny
• 2 Granny Smith-appels, in dun ringe gesny
• 25 gaar steurgarnale (kyk by supermark se seekos-afdeling)
Dag voor Kersfees Ontklok appels en halveer. Plaas in vriesbestande bak en sprinkel suurlemoensap en -skil oor. Plaas in vrieskas vir 3 uur. Bring suiker en water tot kookpunt en kook vir 3 minute. Laat afkoel tot louwarm. Plaas bevrore appels en suikerstroop in voedselverwerker en verpulp by hoë spoed tot gladde puree – die koudheid van die appels keer dat die appelsap bruin raak. Druk mengsel deur sif en plaas in plat vriesbestande bak in vrieskas. Roer elke 20 minute tot mengsel sag gevries is. Smeer plat en laat vries tot gestol.
Kersdag Meng olie, rissie en sap en skil van suurlemoene vir slaaisous. Geur met sout en peper. Plaas slaaiblare, seldery en appelringe in opdienbak. Pak garnale op en skep balle appelsorbet bo-op. Sprinkel slaaisous oor en sit dadelik voor.
Pampoenkoekies met stroop
My ma se grenadella-kaaskoek
Koue frikkadelle met kerriesous
SARIE Voorbladgesig: Hier is Herman se resepte!
Gebraaide garnale, rys en slaai
LEES NÓG Ná-kerk-jogurtbrood
Die jogurt gee die brood ’n sagte tekstuur. Ek sit ekstra smaak by met vars tiemie. genoeg vir 1 brood 45 ml heuning 100 ml louwarm water 250 ml dik jogurt 45 ml olyfolie 10 g kitsgis 500 g (890 …